বিগ বস তামিল ৭

বিগ বস তামিল ৭ ভারতীয় আপাতবাস্তব টেলিভিশন অনুষ্ঠান বিগ বসের তামিল সংস্করণের সপ্তম মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০২৩ সালের ১লা অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০২৪ সালের ১৪ই জানুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল স্টার বিজয়ের পাশাপাশি ডিজিটাল মাধ্যম ডিজনি+ হটস্টারে সম্প্রচারিত হয়েছে। ভারতীয় অভিনেতা কমল হাসান পূর্ববর্তী মৌসুমের মতো এই মৌসুমেও উপস্থাপনা করেছেন।

২৩ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেত্রী অর্চনা রবিচন্দ্রন জয়লাভ করেছেন,  অন্যদিকে মণিচন্দ্র মণি প্রথম রানার-আপ হয়েছেন। এছাড়াও মায়া এস. কৃষ্ণন, দিনেশ গোপালস্বামী এবং বিষ্ণু বিজয় ফাইনালে পৌঁছেছিলেন।

বিন্যাস
বিগ বস তামিল মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা

 স্থান  বাসিন্দা  পেশা      অবস্থা  ১  অর্চনা রবিচন্দ্রন  অভিনেত্রী  দিন ২৮  দিন ১০৫   ২  মণিচন্দ্র মণি  নৃত্যশিল্পী  দিন ১  দিন ১০৫   ৩  মায়া এস. কৃষ্ণন  অভিনেত্রী  দিন ১  দিন ১০৫   ৪  দিনেশ গোপালস্বামী  অভিনেতা  দিন ২৮  দিন ১০৫   ৫  বিষ্ণু বিজয়  অভিনেতা  দিন ১  দিন ১০৫   ৬  বিজয় বর্মা  মডেল ও নৃত্যশিল্পী  দিন ১  দিন ১০৩   ৭  বিচিত্রা উইলিয়ামস  অভিনেত্রী  দিন ১  দিন ৯৮   ৮  পূর্ণিমা রবি  অভিনেত্রী  দিন ১  দিন ৯৬   ৯  রবীনা দাহা  অভিনেত্রী  দিন ১  দিন ৯১   ১০  নিক্সেন  র‍্যাপার  দিন ১  দিন ৯১   ১১  সরবন বিক্রম  অভিনেতা  দিন ১  দিন ৮৪   ১২  কুল সুরেশ  অভিনেতা  দিন ১  দিন ৭৬   ১৩  অনন্যা রাও  মডেল  দিন ১  দিন ৭৪   ১৪  জোবিকা বিজয়কুমার  কন্টেন্ট নির্মাতা  দিন ১  দিন ৬৩   ১৫  অক্ষয়া উদয়কুমার  অভিনেত্রী  দিন ১  দিন ৫৬   ১৬  ব্রাভো ভেঙ্কটেশ  রেডিও জকি  দিন ২৮  দিন ৫৫   ১৭  গণ বালা  সঙ্গীতশিল্পী  দিন ২৮  দিন ৪৯   ১৮  ঐশু এডিএস  নৃত্যশিল্পী  দিন ১  দিন ৪২   ১৯  অন্নবর্তী বের্চমান্স  অভিনেত্রী  দিন ২৮  দিন ৩৫   ২০  প্রদীপ অ্যান্টনি  অভিনেতা  দিন ১  দিন ৩৪   ২১  বিনুষা দেবী  মডেল ও অভিনেত্রী  দিন ১  দিন ২৮   ২২  যুগেন্দ্রন  সঙ্গীতশিল্পী  দিন ১  দিন ২৮   ২৩  বভ ছেল্লাদুরাই  লেখক  দিন ১  দিন ৮  

তথ্যসূত্র

বহিঃসংযোগ


বিষয়শ্রেণী:বিগ বস তামিলের মৌসুম
বিষয়শ্রেণী:২০২৩-এ ভারতীয় টেলিভিশন মৌসুম
বিষয়শ্রেণী:২০২৪-এ ভারতীয় টেলিভিশন মৌসুম
বিষয়শ্রেণী:স্টার বিজয়ের মৌলিক অনুষ্ঠান